b'\n_START_ARTICLE_\nPoema\n_START_PARAGRAPH_\nPoema (gr\xc4\x8d. "po\xc3\xadema= spjev, pjesma) vrsta je knji\xc5\xbeevnog djela epsko-lirskog karaktera u stihovima (ponekad i u prozi). Mo\xc5\xbee biti kratka ili duga, jednostavna ili slo\xc5\xbeena koja se sastoji od vi\xc5\xa1e pjevanja._NEWLINE_Poema kao termin jo\xc5\xa1 u anti\xc4\x8dkoj literaturi imala je op\xc4\x87enito zna\xc4\x8denje, vjerojatno je to jedan od razloga zbog kojeg je kao vrsta do danas ostala nedovoljno odre\xc4\x91ena te utjelovljuje karateristike svih triju knji\xc5\xbeevnih rodova, i lirike, i epike, i drame. Razra\xc4\x91ena fabula, likovi i pripovjeda\xc4\x8d karakteristike su epskog, karakteristike dramskog mogu se o\xc4\x8ditati u iznimno sna\xc5\xbenoj unutarnjoj borbi likova i dugim monolozima, a lirska je sama forma, izrazita nabijenost emocijama, promi\xc5\xa1ljanja o moralnim pitanjima i brojne pjesni\xc4\x8dke figure me\xc4\x91u kojima je bitno istaknuti, uz naj\xc4\x8de\xc5\xa1\xc4\x87e poredbe i epitete, sna\xc5\xbene metafore i brojne figure suprotnosti \xe2\x80\x93 oksimorone, paradokse i sna\xc5\xbene antiteze._NEWLINE_Najpoznatije poeme u hrvatskoj knji\xc5\xbeevnosti su: "Jama" Ivana Gorana Kova\xc4\x8di\xc4\x87a, "Tifusari" Jure Ka\xc5\xa1telana i religiozna poema "Suze sina razmetnoga" Ivana Gunduli\xc4\x87a.'